armvectores/hy_wikipedia_2023 huggingface dataset:
(6744) Կոմոդա

(6744) Կոմոդա (անգլ.՝ Komoda), աստերոիդ աստերոիդների հիմնական գոտում։ Հայտնաբերվել է 1994 թվականի մայիսի 6-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,260053 ա. մ., առավելագույնը մոտենում է 1,8355 ա. մ. հեռավորության վրա և հեռանում 2,6846 ա. մ.։ Արեգակի շուրջ մեկ ամբողջական պտույտ է կատարում 1241,01 երկրային օրվա ընթացքում, իր ուղեծրով շարժվելով միջինում 0,290086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6744) Կոմոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի անտառային ֆոնդ

Հայաստանի անտառային ֆոնդ, հանրապետության անտառածածկ և անտառային տնտեսության կարիքների համար տրամադրված ոչ անտառածածկ տարածքը։
Վերջինս ներառում է գյուղատնտեսական հողատեսքեր (վարելահող, խոտհարք, արոտավայր), հատուկ նշանակության տարածքներ (ճանապարհ, ջրանցք, տնամերձ), ինչպես նաև ճահճուտներ, ավազուտներ, հեղեղատներ, թեք լեռնալանջեր։
Հայաստանի անտառային ֆոնդը 463,3 հազար հեկտար է, որից անտառածածկ է 86,7%-ը (2006)։
Վիքիակումբ

Վիքիակումբ, «Վիքիմեդիա Հայաստան» գիտակրթական հասարակական կազմակերպության կրթական ծրագրերի շրջանակներում իրականացվող հեղինակային նախագիծ։ Ներկայումս Հայաստանի և Արցախի տարբեր բնակավայրերում գործում է «Վիքիմեդիա Հայաստանի» հիմնադրած երկու տասնյակից ավելի վիքիակումբ։
2016 թվականին Վիքիակումբ նախագիծը «Վիքիմանիա» համաժողովի ժամանակ ճանաչվել է «Տարվա ամենացնցող նախագիծ» (անգլ.՝ The Coolest Project):


== Նկարագրություն ==
Վիքիակումբը ոչ ֆորմալ կրթության օղակ է։ Թեև դրա հիմնական այցելուները դպրոցականներն ու երիտասարդներն են, սակայն կազմակերպությունը խթանում է նաև մեծահասակների ընդգրկումը։
Վիքիակումբ հաճախողները համակարգողի օգնությամբ սովորում են աշխատել հայերեն վիքիպեդիայում և մյուս քույր նախագծերում։ Համակարգողը այցելուներին սովորեցնում է խմբագրման հիմնական կանոնները, հետևում նրանց ստեղծած հոդվածներին։
Վիքիակումբների հիմնադրումը կարևոր է հատկապես գյուղական համայնքներում, որտեղ երեխաներն ունեն սահմանափակ հետաքրքիր զբաղմունքներ։
Վիքիմեդիա Հիմնադրամի գործադիր տնօրեն Քեթրին Մաերը Դիլիջանում անցկացված Wikimedia CEE Meeting 2016-ի ժամանակ նշել է, որ հայկական վիքիհամայնքի իրականացրած Վիքիճամբար և Վիքիակումբ նախագծերը եզակի են ամբողջ աշխարհում, և մյուս համայնքները դիտում են Հայաստանը՝ որպես այս ոլորտի առաջատար և ընդօրինակման մոդել։


== Նպատակ ==
Վիքիակումբի հիմնական նպատակն է դպրոցականներին և համայնքի այլ անդամներին մասնակից դարձնել Վիքիպեդիա ազատ հանրագիտարանի խմբագրմանը, պայմաններ ստեղծել նրանց ազատ ժամանակն օգտակար և արդյունավետ դարձնելու համար։
Վիքիակումբում խմբագիրները ոչ միայն զարգացնում են հայերեն վիքիպեդիան, այլև ինքնակրթվում են և կատարելագործվում։


== Հայաստանի և Արցախի վիքիակումբներ ==


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
ԱԺ նախագահ Աշոտ Ղուլյանն այցելել է Ստեփանակերտի վիքիակումբ
Ալավերդու Վիքիակումբը 1 տարեկան է
Գյումրու վիքիակումբը՝ նոր հնարավորությունների հարթակ
Լեռնապատի Վիքիակումբ
Դդմաշեն համայնքում բացվեց Վիքիակումբ
Բենինի զինանշան

Բենինի զինանշանը սկզբնապես ընդունվել է 1964 թվականին, սակայն 1990 թվականին վերանայվել է։ Նշանի վերևում գտնվում է ազգային նշաններից մեկը՝ երկու եղջյուրները, իսկ ականջները լցված են եգիպտացորենով և ավազով։ Դրանք երկրի բարգավաճման համար կարևորագույն միջոցներ են։
Ներքևում գտնվում է վահանը, որը բաժանված է չորս մասերի.

Ձախ վերև՝ Սոմբայի ոճով կառուցված ամրոց, որը խորհրդանշում է Բենինի պատմությունը։
Աջ վերև՝ ազգային աստղն է, ամենաբարձր պարգևը Բենինի համար։
Ձախ ներքև՝ պալամա ծառ։
Աջ ներքև՝ նավ, որը խորհրդանշում է եվրոպացիների ժամանումը Բենին։Վահանը բռնած պահում են երկու վագրեր՝ ազգային խորհրդանշան համարվող կենդանիները։ Սրա ներքևում գտնվում է ֆրանսերեն ազգային կարգախոսը՝ եղբայրություն, արդարություն, աշխատանք։


== Նախկին զինանշան ==
1975 թվականին Բենինի Ժողովրդավարական հանրապետությունը ընդունեց նոր զինանշան, որը կրում էր Մարքսիզմ-լենինիզմին բնորոշ տարրեր.

Կանաչը խորհրդանշում է երկրի բնությունը։
Կարմիր աստղը խորհրդանշում է սոցիալիզմը։
եգիպտացորենի հասկերը խորհրդանշում են գյուղատնտեսությունը։
Աստղանիվը խորհրդանշում է արդյունաբերությունը և աշխատավորների դասը։Ներքևում գտնվում էր երկրի անվան հապավումը՝ RPB (ֆր.՝ République populaire du Bénin):


== Տես նաև ==
Բենինի դրոշ


== Ծանոթագրություններ ==
Վենսի Ռյոյ է Մանյի

Վենսի Ռյոյ է Մանյի (ֆր.՝ Vincy-Reuil-et-Magny), համայնք Ֆրանսիայում՝ Պիկարդիա երկրամասի Էնա գավառում։ Մտնում է Վերվեն կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02819։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 123 մարդ։


== Տնտեսություն ==
2010 թվականին 77 մարդկանցից (15—64 տարեկան) 40-ը եղել են առավել ակտիվ տնտեսվարողներ, 37-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 51,9 %, 1999 թվականին եղել է 59,6 %)։ 40 ակտիվ մարդկանցից 33-ը աշխատել են տարբեր ձեռնարկություններում (20 տղամարդ և 13 կին), անաշխատունակների թիվը կազմել է 7 մարդ (3 տղամարդ և 4 կին)։ 37 ոչ ակտիվ քաղաքացիներից 6-ը եղել են կամ աշակերտ կամ էլ ուսանող, 12-ը եղել են թոշակառու, 19-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վենսի Ռյոյ է Մանյի (ֆր.)


== Ծանոթագրություններ ==
Հրանտ Բեգլարյան (պետական գործիչ)

Անվան այլ կիրառումների համար տե՛ս՝ Հրանտ Բեգլարյան (այլ կիրառումներ)Հրանտ Գրիգորի Բեգլարյան (հոկտեմբերի 5, 1956(1956-10-05), Գորայք, Սիսիանի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ տրանսպորտի և կապի նախարարի առաջին տեղակալ (2000-2013)։


== Կրթություն ==
1973-1978 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը՝ «ավտոմոբիլային ճանապարհներ» մասնագիտությամբ, ճանապարհային հաղորդակցության ինժեների որակավորմամբ։


== Աշխատանքային գործունեությունը ==
1978-1998 թթ. - աշխատել է Երևանի մետրոպոլիտենում որպես ավագ ինժեներ, բաժնի պետ, տեղամասի պետ, այնուհետև՝ գլխավոր տնօրեն։
1998-2000 թթ. – եղել է ՀՀ տրանսպորտի և կապի նախարարի տեղակալ-Հայկական երկաթուղու դեպարտամենտի պետ։
2000 թ. ՀՀ վարչապետի որոշմամբ նշանակվել է ՀՀ տրանսպորտի և կապի նախարարի առաջին տեղակալ։
2013 թ. դեկտեմբերի 24-ին ՀՀ վարչապետի որոշմամբ ազատվել է Հայաստանի Հանրապետության տրանսպորտի և կապի նախարարի առաջին տեղակալի պաշտոնից՝ իր դիմումի համաձայն։Ամուսնացած է, ունի մեկ որդի և մեկ դուստր։ Հայաստանի Հանրապետական կուսակցության անդամ է։


== Ծանոթագրություններ ==
(3234) Հերգիանի

(3234) Հերգիանի (անգլ.՝ Hergiani), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,099972 ա. մ., առավելագույնը մոտենում է 2,5029 ա. մ. հեռավորության վրա և հեռանում 3,697 ա. մ.։ Արեգակի շուրջ մեկ ամբողջական պտույտ է կատարում 1993,59 երկրային օրվա ընթացքում, իր ուղեծրով շարժվելով միջինում 0,180579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3234) Հերգիանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուդնյա (գյուղ, Կորոստիշևի շրջան)

Անվան այլ կիրառումների համար տե՛ս՝ ՌուդնյաՌուդնյա (ուկրաիներեն՝ Рудня), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Ռուդնյա գյուղում բնակվում էր 90 մարդ։ Բնակավայրը զբաղեցնում է 0,411 կմ² տարածք։ Բնակչության խտությունը կազմում էր 218,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնի Կուտ (Վեսյոլիի շրջան)

Անվան այլ կիրառումների համար տե՛ս՝ Կրասնի Կուտ (այլ կիրառումներ)Կրասնի Կուտ (ռուս.՝ Красный Кут), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Պոզդնեևսկի գյուղական համայնքի կազմի մեջ։
Ծիրան

Ծիրանը (լատիներեն՝ Prunus armeniaca կամ Armenian plum, հոմանիշ՝ Armeniaca vulgaris  ( )), Հայաստանի բնիկ մրգերից է, որը դեպի Եվրոպա է տարածվել է Հայաստանի միջոցով։


== Պատմություն և օտարալեզու անվանումներ ==
Ենթադրվում է, որ ծիրանի հայրենիքը հյուսիսարևելյան Հայաստանն է (Վրաստանի հետ սահմանամերձ շրջանները)։ Հայաստանում ծիրանը տարածված է եղել հնագույն ժամանակներից։ 

Դեռևս մ.թ.ա 3-րդ հազարամյակում աքքադացիներն այն կոչում էին «արմանու» («արմանական», այսինքն՝ «հայկական»), իսկ Հայաստանը՝ Արմանի («ծիրանի երկիր»)։
Միջագետքի հնագույն բնակիչներ արամեացիները (քաղդեացիները) ծիրանի ծառը կոչում էին «խազուրա արմենայա» («հայկական խնձորենի»)։
Արաբերենում ծիրանի անուններից մեկն է «թու‎ֆահ ալ արմանի», որը նշանակում է «հայկական խնձոր»։
Մ.թ.ա. 1-ին դարում հռոմեացի զորավար Լուկուլլոսը, վերադառնալով հայոց արքա Տիգրան Մեծի դեմ մղվող պատերազմից, Հայաստանից Հռոմ տարավ ծիրանենու տնկիներ, որոնք այնտեղ մշակվեցին և անվանվեցին «Հայկական սալոր»։ 18-րդ դարի խոշորագույն բուսաբան Ժան Բատիստ Լամարկը նկատեց, որ դա ոչ թե սալոր է, այլ նոր ցեղի ներկայացուցիչ, և անվանեց այն Armeniaca Vulgaris։
Ձգտելով ժխտել այն փաստը, որ այժմյան Թուրքիայի տարածքները ժամանակին եղել են հայկական, թուրք գիտնականները բազմիցս փորձել են ծիրանի գիտական անվանումից հանել «հայկական» բառը։ Մասնավորապես, 1972 թ. Լենինգրադում կայացած 12-րդ Բուսաբանական խորհրդաժողովում նրանք ցանկացել են փոխել վաղուց ընդունված լատինական անվանումը սելջուկյան ինչ-որ անվանմամբ, սակայն խորհրդաժողովի մասնակիցների կողմից ստացել են վճռական հակահարված և առաջարկը մերժվել է։


== Արտադրություն, արտահանում ==
Ներկայումս Թուրքիան ծիրանի չրի ամենահայտնի արտահանողներից է։ Հայաստանում ծիրանն աճեցվում է գլխավորապես Արարատյան հովտում։


== Ծիրանը մշակույթում ==
Ծիրանը և ծիրանենին տեղ են գտել հայ նկարիչների բազմաթիվ նկարներում։
Հայերենում լայնորեն գործածվում է ծիրանի բառը՝ որպես գուներանգի անվանում։
Հայ արքայական ընտանիքների անդամները կրում էին ծիրանի՝ համանուն երանգի թիկնոց։
Երևանում, սկսած 2004 թ., ամեն տարի անցկացվում է Ոսկե ծիրան միջազգային կինոփառատոնը։
Հայաստանում ծիրանի ծառի փայտից է պատրաստվում դուդուկ նվագարանը։


== Հայկական տեսակներ ==
Հայաստանում մշակվում է 50 տեսակ։ Առավել տարածված են.

Նախիջևանի կարմիր
Երևանի
Սաթենի
Խոսրովենի
Որդուարի
Համբան
ՂևոնդիԸնտրասերման միջոցով ստեղծվել են.

Արագած
Արարատ
Նաիրի
Վասպուրական
Օշական
Ոսկի
Մասիս
Վաղահաս վարդագույն տեսակները։


== Այլ տվյալներ ==
Ամերիկացի տանկիստները սնահավատ նկատառումներով խուսափում են ծիրան ուտելուց, տանկի մեջ ծիրան բերելուց և նույնիսկ «ծիրան» բառն արտասանելուց։ Այս սնահավատությունը գալիս է Շերմանի տանկերի վթարներներից, որի պատճառը համարում էին այն հանգամանքը, որ տանկերում առկա էին ծիրանի պահածոյատուփեր։


== Պատկերներ ==

		
		


== Ծանոթագրություններ ==
Ռաջեշ Կհաննա

Ռաջեշ Կհաննա (հինդի` राजेश खन्ना, իրական անունը` Ջատին Կհաննա, դեկտեմբերի 29, 1942(1942-12-29), Ամրիտսար, Jalandhar division, Փանջաբ, Բրիտանական Հնդկաստան, Բրիտանական կայսրություն - հուլիսի 18, 2012(2012-07-18), Մումբայ, Հնդկաստան), հնդիկ դերասան, պրոդյուսեր և քաղաքական գործիչ։ Համարվում է Բոլիվուդի ամենանշանակալից դերասաններից մեկը։ 1970-ական թվականներին հայտնի էր «Կակա» կեղծանունով։ Արժանացել է հնդկական և արտասահմանյան մի շարք կինոմրցանակների, այդ թվում` Filmfare Awards մրցանակին` կյանքում ունեցած ձեռքբերումների և տղամարդու լավագույն դերի համար։ Ստեղծագործական կյանքի ընթացքում նկարահանվել է մոտ 180 ֆիլմերում։


== Կենսագրություն ==
Ռաջեշ Կհաննան ծնվել է Ամրիթսարում։ Նա որդեգրվել և դաստիարակվել էր իր կենսաբանական ծնողների բարեկամների կողմից, ովքեր 1935 թվականին Լահորից տեղափոխվել էին Բոմբեյ։ Բոմբեյում Ռաջեշ Կհաննան սովորել է Սուրբ Սեբաստիանի ավագ դպրոցում իր ընկերոջ՝ Ռավի Կապուրի հետ միասին։ Վերջինս հետագայում նույնպես դարձավ հայտնի դերասան՝ Ջիտենդրա անունով։ Դպրոցական տարիներին Ռաջեշ Կհաննան խաղում էր թատրոնի բեմում։ 1959-1961 թվականներին նա սովորում էր Պունայի քոլեջներից մեկում, իսկ հետո Մումբայում ` կրկին Ջիտենդրայի հետ միասին։
Ռաջեշ Կհաննան All India Talent մրցույթի տասը հազար թեկնածուների միջից ընտրված ութ ֆինալիստներից մեկն էր և արդյունքում դարձավ հաղթող։ Որպես պարգև, նա հնարավորություն ստացավ նկարահանվել կինոյում։ Առաջին ֆիլմը 1966 թվականին նկարահանված «Վերջին նամակը» կինոնկարն էր, իսկ դրանից հետո նկարահանվեց «Գաղտնիք» ֆիլմում։ 1969 թվականին նկարահանված «Հավատարմություն» ֆիլմը նրան հասցրեց փառքի և «սուպերաստղի» կոչման, իսկ 1971 թվականին նկարահանված «Փղերն իմ բարեկամներն են» ֆիլմը կոմերցիոն տեսակետից ամենահաջողված ֆիլմերից մեկն էր։ Դերասանը ձեռք էր բերել երկրպագուների հսկայական բանակ, կանայք նրան ուղարկում էին սիրո խոստովանություններով նամակներ՝ որոնք գրված էին նույնիսկ իրենց արյունով։
1969-1972 թվականներին Ռաջեշ Կհաննան որպես գլխավոր դերակատար խաղացել է 15 ֆիլմում, որոնք հնդկական կինոշուկայում դարձել էին հիթեր։ 1973 թվականին Ռաջեշ Կհաննայի մասին BBC-ին նկարահնել է վավերագրական ֆիլմ։ 1970-ական թվականներին նրա համբավը որոշ չափով նվազեց, սակայն մինչև 1987 թվականը նա դեռևս Բոլիվուդի ամենաբարձր վարձատրվող դերասանն էր։
1992-1996 թվականներին նա Հնդկաստանի խորհրդարանի պատգամավոր էր, իսկ 1999 թվականից կրկին վերադարձավ կինոնկարահանման հրապարակ, սակայն արդեն գլխավորապես հանդես էր գալիս «հայրերի» դերերով։


== Անձնական կյանքը ==
1973 թվականին Ռաջեշ Կհաննան ամուսնացել է 16-ամյա դերասանուհի Դիմփլ Կապադիայի հետ, ով հայտնի էր դարձել Ռաջ Կապուրի «Բոբբի» ֆիլմում իր դեբյուտային դերակատարումով։ Ամուսնական կյանքի ընթացքում նրանք ունեցել են երկու դուստր՝ դերասանուհիներ Թվինկլ Կհաննան և Ռինկլ Կհաննան։ Թվինկլ Կհաննան 2001 թվականին ամուսնացել է դերասան Ակշայ Կումարի հետ։ 1984 թվականին Ռաջեշ Կհաննան ամուսնալուծվեց, սակայն Դիմփլ Կապադիայի հետ պահպանել էին ընկերական հարաբերությունները։
2012 թվականի սկզբին Ռաջեշ Կհաննայի մոտ նկատվեցին առողջական լուրջ խնդիրներ։ Նա մահացել է 2012 թվականի հուլիսի 18-ին՝ քաղցկեղից, հիվանդանոցից դուրս գրվելու հաջորդ օրը։


== Մասնակի ֆիլմագրություն ==


== Ծանոթագրություններ ==
Արևմտյան Նարբոննա (կանտոն)

Արևմտյան Նարբոննա (ֆր.՝ Narbonne-Ouest), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 1999 թվականի մարդահամարի կանտոնի բնակչությունը 21459 մարդ էր։Կանտոնի համարը 1133 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մարտից հետո

Մարտից հետո (ռուս.՝ После боя), խորհրդային նկարիչ Կուզմա Պետրով-Վոդկինի նկարը, որ ստեղծվել է 1923 թվականին։ Գտնվում է Ռուսաստանի Դաշնության Զինված ուժերի կենտրոնական թանգարանում (Մոսկվա)։


== Պատմություն ==
Կուզմա Պետրով-Վոդկինը նկարն ստեղծել է «Կարմիր բանակ (1918-1923)» համամիութենական գեղարվեստական ցուցահանդեսի համար, որ բացվել է 1923 թվականի մարտի 18-ին՝ Բանվորա-գյուղացիական Կարմիր բանակի հնգամյակի առթիվ Կարմիր բանակի ու նավատորմի թանգարանում Մոսկվայում։ Ներկայում պահվում է Ռուսաստանի Դաշնության Զինված ուժերի կենտրոնական թանգարանում (Մոսկվա)։


== Կոմպոզիցիա ==
Նկարը, որն ունի 154 × 121.5 սմ չափեր, նկարված է յուղաներկով կտավի վրա։ Խախտելով պատումի ժամանակային հաջորդականություն՝ Պետրով-Վոդկինը կտավի վրա միավորել է տարբեր ժամանակներում տեղի ունեցած երկու էպիզոդներում և նկարը համապատասխանաբար բաժանել երկու զուգահեռ աշխարհների՝ կյանքի ու մահվան, որոնք պատկերված են համապատասխանաբար տաք դեղնակարմիր երանգներով ու կապտավուն-սառը գուներով։ Առաջին պլանում երևում են երեք մարտիկներ, որոնք փիլիսոփայական կենտրոնացվածությամբ խորասուզված են զոհված հրամանատարի մասին հուշերի մեջ։ Նրանք նստած են տախտակյա սեղանի շուրջը, որի վրա դրված է երթային թիթեղյա կերակրաման։ Նկարի կենտրոնում պատկերված է կաշվե բաճկոնով և աստղ կրող գլխարկով կոմիսարը։ Վերջինիս երկու կողմերում նստած են նրա երկու ընկերները, ընդ որում՝ նրանցից մեկի վզին կարմիր շարֆ է, որը նկարի հիմնական գունային ակցենտն է։ Հրամանատարի մահվան տեսարանը պատկերված է կտավի երկրորդ պլանում՝ նմանվելով «Կրակի գծում» նկարի սյուժեին։ Նա մահացու վիրավորվել է, գլխից գլխարկն ընկել է նրա սափրված, և նա ընկնում է մարտում զոհված իր ընկերների կողքին։


== Արձագանքներ ==
«Մարտից հետո» նկարը համարվում է փուլային ստեղծագործություն Կուզմա Պետրով-Վոդկինի՝ այդ ժամանակաշրջանի ստեղծագործության մեջ։ Այդ կտավը «Կրակի գծում» (1916) նկարի յուրօրինակ շարունակությունն է և «Կոմիսարի մահը» (1928) նկարի թեմատիկ նախորդը՝ դրանց հետ միասին կազմելով յուրօրինակ տրիպտիխ։ Զգուշանալով այդ ժամանակ հակահեղափոխության դեմ աճող պայքարի պայմաններում հնարավոր հետևանքներից՝ Պետրով-Վոդկինը նշել է, որ նկարների միջև ուղղակի կապ չկա։ Ըստ քննադատների կարծիքների՝ նկարը լի է նաև հին ռուսական գեղանկարչության մոտիվներով և նմանվում է Անդրեյ Ռուբլյովի «Երրորդություն» նկարին։


== Ծանոթագրություններ ==


== Գրականություն ==


== Արտաքին հղումներ ==
«После боя»։ Госкаталог Музейного фонда РФ։ Արխիվացված է օրիգինալից 2017-12-25-ին։ Վերցված է 2020-03-17
Լևաշ (գետ)

Լևաշ (ռուս.՝ Леваш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 119 կմ հեռավորության վրա։ Գետի երկարությունը 21 կմ է։ Ակունքը գտնվում է Մեծ Նիմչուսկի ճահճուտներում Գալչիսկի բարձրավանդակում, 44 կմ արևելք Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009395
Հիդրոլոգիական ուսումնասիրությունների կոդը - 103000939
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռաս-Էլ-Այն Ներքին

Ռաս-Էլ-Այն Ներքին, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օկայամա

Օկայամա (ճապ.՝ 岡山市 Okayama-shi), քաղաք Ճապոնիայում, Օկայամա պրեֆեկտուրայի մայրաքաղաք։ Հիմնադրվել է 1889 թվականի հունիսի 1-ին։
2017 թվականի փետրվարի տվյալների համաձայն՝ քաղաքում բնակվում է 720 841 մարդ։ Բնակչության միջին խտությունը կազմում է 910 մարդ/կմ²։ Քաղաքը զբաղեցնում է 789,88 կմ² տարածք։
Քաղաքում է գտնվում «Կյորոկու-էն»-ը՝ ճապոնիայի երեք լավագույն ավանդական այգիներից մեկը, և «Օկայամա» ամրոցը՝ Ճապոնիայի լավագույն 100 ամրոցներից մեկը։ Քաղաքը հայտնի է իր "Մոմոտարյո" առասպելով։


== Աշխարհագրություն ==
Օկայամա քաղաքը գտնվում է համանուն պրեֆեկտուրայի հարավում՝ Հոնսյու կղզու արևմուտքում։ Քաղաքը հարավում սահմանակցում է Ներքին Ճապոնական ծովի հետ։
Օկայամա քաղաքը բաժանված է չորս վարչական շրջանների։


== Կլիմա ==
Քաղաքն, համեմատած Ճապոնիայի այլ տարածքների հետ, ունի մեղմ կլիմա։ Օկայաման երկրորդ ամենաչոր և չորրորդ ամենաարևոտ քաղաքն է Տյուգոկու տարածաշրջանում։ Քաղաքում տիրում է մերձարևադարձային ցամաքային կլիման։
Տեղական կլիման բավարար տաք է զեյթունի ծառեր աճեցնելու համար։ Օկայաման հաճախ անվանվում է «Արևի քաղաք»՝ իր նվազ անձրևների քանակի պատճառով.։


== Սպորտ ==


== Ծանոթագրություններ ==


== Արտաքին հղումներ ==
Okayama City official website (ճապոներեն)
Okayama City official website Archived 2019-05-05 at the Wayback Machine.
I Love Okayama - Okayama global brand Archived 2019-05-05 at the Wayback Machine.
Նիկոլայ Մաքսիմով

Նիկոլայ Ալեքսանդրովիչ Մաքսիմով (Николай Александрович Максимов, մարտի 9 (21), 1880 կամ մարտի 21, 1880(1880-03-21), Մոսկվա, Ռուսական կայսրություն - մայիսի 9, 1952(1952-05-09), Մոսկվա, ՌԽՖՍՀ, ԽՍՀՄ), խորհրդային բուսաբան։ Բույսերի էկոլոգիական ֆիզիոլոգիայի հիմնադիրներից։ ԽՍՀՄ ԳԱ ակադեմիկոս (1946, թղթակից անդամ՝ 1932 թվականից)։
1902 թ. ավարտել է Պետերբուրգի համալսարանը։ 1917 թվականից Թիֆլիսի, Կրասնոդարի, Պետրոգրադի, Սարատովի, Մոսկվայի բուհերի պրոֆեսոր և բույսերի ֆիզիոլոգիայի իր հիմնադրած լաբորատորիաների վարիչ։ 1939 թվականից աշխատել է ԽՍՀՄ ԳԱ Կլիմենտ Տիմիրյազևի անվան բույսերի ֆիզիոլոգիայի ինստիտուտում (1946-1952 թթ.՝ տնօրեն)։ Մաքսիմովի գիտական աշխատանքները հիմնականում վերաբերում են բույսերի երաշտակայունության և ցրտադիմացկունության հարցերին։ 1930 թ. «Բույսերի երաշտակայունության ֆիզիոլոգիական հիմունքները» (1926) մենագրության համար արժանացել է Լենինի անվան մրցանակի (1930)։ Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Գոմեր Ներքին (այլ կիրառումներ)

Գոմեր Ներքին, կարող է վերաբերել՝

Գոմեր Ներքին - ձմեռանոց ՀՀ Գեղարքունիքի մարզում՝ Մարտունու շրջանում
Գոմեր Ներքին - ձմեռանոց ՀՀ Տավուշի մարզում՝ Իջևանի շրջանում
Նավահանգստում

Նավահանգստում (անգլ.՝ On the Waterfront), 1954 թվականին ռեժիսոր Էլիա Կազանի նկարահանած ամերիկյան ֆիլմ Մառլոն Բրանդոյի գլխավոր դերակատարմամբ, արժանացել է 8 Օսկարի։


== Սյուժե ==
Ֆիլմը պատմում է ամերիկյան նավահանգիստներից մեկում աշխատող բանվորների մոտ տիրող դաժան բարքերի մասին։ Գլխավոր հերոսը նախկին բռնցքամարտիկ Թերի Մալոյն է, ով ամրակազմ և մի քիչ թերզարգացած անձնավորություն է, ում, ինչպես և մյուս աշխատողներին, անխնա շահագործում են տեղի հեղինակությունները՝ արհմիությունների հետ համագործակցելով։ Մի անգամ նա մասնակից է լինում իր աշխատակից ծանոթներից մեկի սպանությանը։ Սպանության բացահայտման ժամանակ նա ծանոթանում է սպանվածի քրոջ հետ և սիրահարվում։
Մի օր, սակայն, մալոյն ընդդիմանում է տիրող բարքերին և դեմ դուրս գալիս նավահանգստի տիրոջը ...


== Դերակատարներ ==


== Մրցանակներ և վարկանիշային ցանկեր ==


=== Մրցանակներ ===
Ֆիլմը ստացել է ընդհանուր թվով 18 մրցանակ, ներկայացված է եղել ևս 7-ի


==== Օսկար ====
Ներկայացվել է 12 Օսկարի, ստացել 8-ը, որոնց թվում

Օսկար լավագույն ֆիլմի համար - Սեմ Սպիգել
Օսկար լավագույն ռեժիսորի համար - Էլիա կազան
Օսկար լավագույն դերասանի համար - Մառլոն Բրանդո
Երկրորդ պլանի լավագույն դերասանուհի - Եվա Մարիա Սեյնթ
Օսկար լավագույն օպերատորական գործի համար - Բորիս Քաուֆման
Օսկար լավագույն մոնտաժի համար - Ջին Միլֆորդ


==== Ոսկե Գլոբուս ====
Ստացել է 4 Ոսկե Գլոբուս.

Լավագույն ֆիլմ
Լավագույն ռեժիսոր - Էլիա Կազան
Լավագույն օպերատոր - Բորիս Քաուֆման
Լավագույն դերասան (դրամա) - Մառլոն Բրանդո


==== Այլ մրցանակներ ====
Ստացել է նաև Վենետիկի կինոփառատոնի 2 մրցանակ, 2 BAFTA, 1 Բոդիլ, ԱՄՆ-ի ռեժիսորների և գրողների գիլդիայի մրցանակ և այլն։ 1989 թվականին ընդգրկվել է Ամերիկյան ֆիլմերի ազգային ռեեստրում։


=== Վարկանիշային ցանկեր ===
Ֆիլմը ընդգրկված է Ամերիկյան կինոակադեմիայի կողմից կազմված տարբեր վարկանիշային ցանկերում հետևյալ տեղերում

Ամերիկյան բոլոր ժամանակների 100 լավագույն ֆիլմեր - 1998 8-րդ, 2007 19-րդ
Ամերիկյան բոլոր ժամանակների 100 լավագույն ոգեշնչող ֆիլմեր - 36
Ամերիկյան բոլոր ժամանակների ֆիլմերի 25 լավագույն երաժշտություններ - 22
Ամերիկյան բոլոր ժամանակների ֆիլմերի 100 լավագույն դրական և բացասական հերոսներ - Թերի Մալոյը 23-րդն է որպես դրական հերոս
Ամերիկյան բոլոր ժամանակների ֆիլմերի 100 լավագույն խոսքերի ցանկում Թերի Մալոյի արտասանած «Դուք չեք հասկանում։ Ես կարող էի աշխատանք ունենալ։ Ես կարող էի թշնամիներ ունենալ։ Ես կարող էի լինել ամեն ինչ, բայց ոչ թափառաշրջիկ, ինչպիսին այժմ եմ» խոսքը պատվավոր 3-րդ տեղում է
250 լավագույն ֆիլմեր IMDb-ի վարկածով ցանկում 107-րդն է (2012 թվականի ապրիլի դրությամբ)


== Ծանոթագրություններ ==


== Արտաքին հղումներ ==
Նավահանգստում(անգլ.) ֆիլմը Internet Movie Database կայքում
«Նավահանգստում»(ռուս.) ֆիլմը ԿինոՊոիսկ կայքում։
«Նավահանգստում»(անգլ.) ֆիլմը allmovie կայքում:
նկարահանման վայրերի լուսանկարներ Archived 2016-03-05 at the Wayback Machine.
Կիռցիալուսե

Կիռցիալուսե (էստ․՝ Kõrtsialuse), գյուղ Էստոնիայի Իդա-Վիրումաա նահանգի Ասեռի շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիվարա

Ռիվարա (իտալերեն՝ Rivara), կոմունա Իտալիայի Պիեմոնտ մարզի Թուրին գավառում։
Բնակչությունը՝  2.690 մարդ (2008 թվականի տվյալներով)։ Բնակչության խտությունը՝ 224 մարդ/կմ²։ Տարածքը՝ 12 կմ²։ Փոստային ինդեքսը՝ 10080։ Հեռախոսային կոդը՝ 0124։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
The Saints Are Coming

«The Saints Are Coming», Green Day խմբի քավր սինգլ, որը ներառվում է խմբի յոթերորդ ստուդիական ալբոմի՝ American Idiot-ի մեջ։ 2006 թվականին հայտարարվեց, որ U2 և Green Day խմբերը ձայնագրում են սինգլի քավր տարբերակը։ Սինգլը թողարկվեց 2006 թվականի հոկտեմբերի 31-ին։


== Երգացանկ ==
"The Saints Are Coming" - 3:24
"The Saints Are Coming" (Live from New Orleans) - 3:27


== Վարկանշային աղյուսակ ==


== Ծանոթագրություններ ==
Original Dixieland Jazz Band

Original Dixieland Jazz Band («Օրիջինալ դիքսիլենդ ջազ բենդ», կրճատ՝ ODJB, սկզբնապես կոչվել է  Original Dixieland Jass Band), ամերիկյան ջազային նվագախումբ, որի 1917 թվականի «Livery Stable Blues» գրամաֆոնային սինգլը  համարվել է աշխարհում առաջին հրատարակված ջազային ձայնագրությունը։
Խումբը  ոչ առաջին ջազային կատարողն է եղել աշխարհում, ոչ էլ, ինչպես գրում է  «AllMusic» երաժշտական կայքը, անշուշտ բոլոր ժամանակների լավագույն երաժշտական խումբը, բայց այն առաջին ջազ խումբն էր, որն սկսել է ձայնագրություններ կատարել  և 1917-1923 թվականներին (հատկապես առաջին տարիներին) շատ ջանք է թափել ջազը հանրահռչակելու համար։
Նրանց առաջին «Livery Stable Blues» սինգլը դարձալ է հիթ՝ հիմք դնելով ջազի դարաշրջանին։ Հետագա տարիներին խումբը  ձայնագրել է այնպիսի  ստեղծագործություններ, ինչպիսիք են՝ «Tiger Rag», «At the Jazz Band Ball», «Fidgety Feet», «Sensation», «Clarinet Marmalade», «Margie», «Jazz Me Blues» и «Royal Garden Blues», որոնք ժամանակակից ջազում ստանդարտ դիրք են գրավել։


== Սկավառակագրություն ==
Նայել նաև  «Original Dixieland Jass Band § Recordings» -ը անգլերեն բաժնում:


== Ծանոթագրություններ ==


== Արտաքին հղումներ ==
Original Dixieland Jazz Band на сайте AllMusic
История Original Dixieland Jazz Band на сайте PBS
Original Dixieland Jazz Band на сайте The Red Hot Jazz Archive
Примеры творчества
Записи Original Dixieland Jazz Band в Библиотеке конгресса США
Original Dixieland Jazz Band — официальный сайт современного коллектива с таким названием
Լանիո

Լանիո (ֆր.՝  Lagnieu), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Լանյոյի կազմի մեջ, կոմունայի օկրուգը՝ Բելլեն է։
INSEE կոդը՝ 01202։


== Աշխարհագրություն ==
Համայնքը գտնվում է 400 կիլոմետր հարավ-արևելք Փարիզից, 45 կիլոմետր արևելք Լիոնից, 35 կիլոմետր հարավ Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 6756 մարդ։


== Ադմինիստրացիա ==


== Տնտեսություն ==
2010 թվականի մարդահամարի արդյունքներով 766 մարդ ի վիճակ էր աշխատելու (15-64 տարեկան), 572 ցմարդ տնտեսապես ակտիվ էին, 194 մարդ աշխատունակ էին։ 572 աշխատունակ մարդկանցից աշխատում էին միայն 531-ը (276 տղամարդ, 255 կին), գործազուրկ էին 41 մարդ (18 տղամարդ, 23 կին)։ 194 չաշխատող մարդկանցից 76-ը աշակերտներ և ուսանողներ էին, 84-ը ոչ աշխատունակ այլ պատճառներով։


== Տեսարժան վայրեր ==
Ֆորեի ագարկը (17-րդ դար)։


== Պատկերասրահ ==

		


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Ֆրանսիացիներ

Ֆրանսիացիներ (ֆր.՝ Français)՝ ազգ, Ֆրանսիայի հիմնական բնակչությունը։ Ֆրանսիացիների մայրենի լեզուն համարվում է ֆրանսերենը, որը պատկանում է հնդեվրոպական լեզվաընտանիքին։ Ֆրանսիացիների թիվն աշխարհում կազմում է ավելի քան 110 մլն.։
Ֆրանսիայից դուրս ֆրանսիացիների հիմնական խմբերը բնակվում են Ֆրանսիայի նախկին գաղութներում (Ալժիր, Թունիս, Մարոկկո, Ռեյունյոն, Մադագասկար), ինչպես նաև ԱՄՆ–ում և Կանադայում։ Կանադայում, չհաշված ֆրանսիացի-վտարանդիներին, բնակվում են 8,1 մլն ֆրանկոկանադացիներ (առանձին ժողովուրդ է), որոնք XVII–XVIII դարերի գաղութարարների հետնորդներն են։ Խոսում են ֆրանսերեն։ Հավատացյալներն առավելապես կաթոլիկներ են, մասամբ՝ բողոքականներ (կալվինականներ)։ Ֆրանսիացիների ձևավորման մեջ հիմնական տարրերը եղել են մ․ թ․ ա․ I հազարամյակում այժմյան Ֆրանսիայի հարավում բնակվող կելտական ցեղերը, որոնց հռոմեացիներն անվանել են գալլեր։ Հռոմեացիներից Գալիայի նվաճման (մ․ թ․ ա․ III դարի վերջ – մ․ թ․ ա․ I դարի կես) հետևանքով բնակչությունը ռոմանականացվել է։ Հռոմեացիների երկարատև տիրապետության և գալլերի հետ մշակութային շփման հետևանքով առաջացել է գալլա–հռոմեական ժողովուրդը, որի խոսակցական լեզուն դարձել է «ժողովրդական լատիներենը»։ Ֆրանսիացիների էթնիկական պատմության մեջ կարևոր դեր են խաղացել V դարում Գալիա ներխուժած գերմանական ցեղերը (վեստգոթեր, բուրգունդներ, ֆրանկներ)։
Ֆրանսիական ազգի ձևավորման մեջ վճռական խթան են եղել Ֆրանսիական հեղափոխությունը և դրան նախորդած Լուսավորականության դարաշրջանը։ Շ․ Լ․ Մոնտեսքյոյի, Վոլտերի, Դենի Դիդրոյի, Ժան-Ժակ Ռուսոյի և ուրիշ լուսավորիչների փիլիսոփայությունը, ֆրանսիական դասական գրականությունը խորապես նպաստել են ծայրագավառներում ֆրանսիական գրական լեզվի տարածմանը։ Վարչական, դպրոցական կյանքի և այլ բնագավառներում կատարած հեղափոխական բարեփոխումները նպաստել են նահանգային տարբերությունների վերացմանը, ինչպես նաև հյուսիսֆրանսիական և պրովանսալական ժողովուրդների ձուլմանը միասնական ազգի մեջ։ Ֆրանսիացիների միջև ազգային մշակույթի համահարթեցման արդի պայմաններում դեռևս գոյություն ունի որոշակի պատմական նահանգի պատկանելության (նորմանդացիներ, բուրգունդցիներ, գասկոնացիներ և այլն) գիտակցությունը՝ նրանց մշակույթի ու կենցաղի տեղային, ավանդական յուրահատկություններով։


== Գրականություն ==
Виллар Ж., Виллар К․, Формирование французской нации (X–начала XI в․), М․, 1957.
Народы зарубежной Европы, т․ 2, М․, 1965․


== Տես նաև ==
Ֆրանսիական սփյուռք


== Ծանոթագրություններ ==
Ջոշ Դան

Ջոշուա Ուիլիամ «Ջոշ» Դան (հունիսի 18, 1988(1988-06-18), Կոլումբուս), ամերիկացի երաժիշտ։ Նա Թուենթի Ուան Փայլոթս երաժշտական դուետի հարվածային գործիքներ նվագողն է։


== Վաղ կյանք ==
Դանը ծնվել է Օհայո նահանգի Կոլումբոս քաղաքում։ Մայրը՝ Լաուրան սոցիալական աշխատող է, իսկ հայրը՝ Բիլլը, ֆիզիկական թերապիայի օգնական։ Նա մեծացել է իր քույրերի՝ Աշլիի և Էբիգեյլի, և եղբոր՝ Ջորդանի հետ։ Նա մեծանալով ինքնուրույն սովորել էր հարվածային գործիքներ նվագել։
Նա ի սկզբանե դպրոցում հաճախում էր շեփորի դասընթացների, բայց այդքան էլ լավ չէր դրանում։ Նա ասում էր` որ պարապմունքները նրան միայն սովորեցնում էին ինչպես կարդալ երաժշտությունը իրենը ստեղծելու փոխարեն։ Նա իր ուշադրությունը սևեռեց դեպի հարվածային գործիքները, սակայն որոշեց ինքնուրույն սովորել, դասընթացների հաճախելու փոխարեն, հավատալով` որ մեկ ուրիշը իրեն սովորեցնելով մոտավորապես կխանգարի իրեն լինել կրեատիվ։
Նրա ծնողները խիստ օրենքներ էին դրել իր առջև` թե ինչպիսի երաժշտություն է նրան թույլատրված լսել, այդ իսկ պատճառով նա խանութում գտնվողներին էր խնդրում առաջարկել նրան ալբոմներ։ "Օրինակ` Green Day-ի Dookie-ն ես պահում էի իմ մահճակալի տակ" Դանն ասում է։ "Ժամանակ առ ժամանակ նրանք գտնում էին դրանք և բարկանում։ Նրանք գտնում էին քրիստոնեական այլընտրանքային և ստիպում ինձ լսել դրանք"։
Դանը աշխատել է Guitar Center֊ում 3 տարի, որի ընթացքում Թուենթի Ուան Փայլոթսի տվյալ ժամանակահատվածի թմբկահար Chris Salih֊ը նրա գործընկերն էր։


== Թուենթի Ուան Փայլոթս ==
2011 թվականին, Թուենթի ուան փայլոթսի նախկին անդամ Chris Salihը նրան հրավիրել էր իրենց համերգին։ Նա տպավորված էր տրիոյի ելույթով, իսկ համերգից հետո նա տեսավ և ընկերացավ խմբի սոլիստ Թայլեր Ջոզեֆի հետ։
Տարվա վերջում, Դանը լքեց իր աշխատանքը՝ Ջոզեֆի հետ համերգի նվագելու համար, քանի որ Salihը խմբի բասսիստ Nick Thomasը լքել էին խումբը զբաղվածության պատճառով։ Նրանք կատարեցին երգը՝ մինչև ոստիկանությունը դադարեցրեց համերգը։ Դանը հետագայում դարձավ խմբի հիմնական անդամը։
Նրանք թողարկեցի խմբի երկրորդ ալբոմը։ Նրանց 3րդ ալբոմը թողարկվեց 2013 թվականի հունվարի 8-ին, իսկ 4-րդը՝ Blurryface֊ը՝ 2015 թվականի մայիսի 17-ին։


== Անձնական կյանքը ==
Դանն ասել է երաժշտության մասին. "Ես միշտ ցանկացել եմ նվագել հարվածային գործիքներ և ես հիմա կարող եմ դա անել գիշերը։ Դա այն է՝ ինչ ես սիրում եմ ամենից շատ, հավաքվել մարդկանց հետ մի սենյակում և թույլատրել երաժշտությանը համախմբել մեզ։ Ես գիտեմ, որ սա շատ դրամատիկ է հնչում, բայց դա իրոք զիլ փորձ է, մի բան, որից ես դեռ երկար ժամանակ չեմ հոգնի։


== Ծանոթագրություններ ==
Վիլյամ Սարոյանի հուշարձան (Երևան)

Վիլյամ Սարոյանի հուշարձան, գտնվում է Երևանի կենտրոնում՝ Մաշտոցի պողոտայի և Մոսկովյան փողոցի խաչմերուկում, տեղադրվել է 2008 թվականին։


== Հեղինակներ ==
Քանդակագործ՝ Դավիթ Երևանցի
Ճարտարապետներ` Ռուբեն Հասրաթյան, Լևոն Իգիթյան


== Տվյալներ ==
Հուշարձանը կառուցված է բրոնզից, բարձրությունը 3,2 մետր է, քաշը` 500 կգ։ Արձանը ներկայացնում է Սարոյանին 54 տարեկանում։


== Պատմություն ==


=== Մտահղացումը ===
Ամերիկահայ մեծանուն գրող Վիլյամ Սարոյանի արձանը տեղադրելու մտահղացումը Համահայկական աշխարհագրական ասոցիացիայի նախագահ Ռաֆայել Հովհաննիսյանինն է։ Գաղափարը ծագել է Բուդապեշտում, որտեղ նա գտնվել է նկարահանումներով։ Քաղաքի հենց կենտրոնում տեսնելով Ուիլյամ Շեքսպիրի արձանը՝ նա հիշել է, որ Երևանում Սարոյանի արձան չկա։ Վերադառնալով Հայաստան՝ նա նախաձեռնել է այդ գաղափարը կյանքի կոչելու աշխատանքները։ Այն պահանջում էր ֆինանսական միջոցներ, և առաջացան մեծ խնդիրներ։ Բայց քանի որ երկու տարի հետո Սարոյանի 100-ամյակն էր, Համահայկական աշխարհագրական ասոցիացիան նախաձեռնեց այդ ծրագիրը, որը ներկայացվեց ՀՀ մշակույթի նախարարություն, և ծրագիրն ընդգրկվեց սարոյանական միջոցառումների ցանկում։ Գումարի խնդիրը լուծելու համար նախաձեռնվեց հանգանակություն, որին իրենց ներդրումներով մասնակցեցին հասարակության տարբեր շերտերի ներկայացուցիչներ՝ սկսած բարերարներից, վերջացրած թոշակառուներով։


=== Արձանի ստեղծումը և տեղափոխումը Երևան ===
Քանդակի ստեղծումը վերապահվեց Դավիթ Երևանցուն։ Աշխատանքն իրականացվել է Պրահայում։ Արձանի ստեղծումը մեծ դժվարություն չներկայացրեց, բարդ էր այն Չեխիայից Հայաստան տեղափոխելը։ Սկզբում որոշվեց, որ այն պետք է բերվի օդանավով։ Սակայն պարզվեց, որ քանդակը չի տեղավորվում ինքնաթիռում։ Ստիպված Չեխիայից այն ավտոմեքենայով տեղափոխվեց Ֆրանկֆուրտ (Գերմանիա), որտեղից էլ բեռնատարով՝ Հայաստան։ Մոսկովյան-Մաշտոց խաչմերուկի տարածքը հատկացրել է Կենտրոն համայնքի թաղապետ Գագիկ Բեգլարյանը։


=== Արձանի բացումը ===
Հուշարձանը բացվեց 2008 դեկտեմբերի 13-ին։ Բացմանը ներկա էին ՀՀ նախագահ Սերժ Սարգսյանը, մշակույթի նախարար Հասմիկ Պողոսյանը։ Վերջինս, ինչպես նաև քանդակի հեղինակներ Դավիթ Երևանցին, Լևոն Իգիթյանը հանդես եկան ելույթներով։ Հանդիսավոր արարողությանը ներկա էին նաև Երևանի քաղաքապետ Երվանդ Զախարյանը, կենտրոնի թաղապետ Գագիկ Բեգլարյանը, մի խումբ հասարակական և մշակութային գործիչներ։ Խաչմերուկին հարող տարածքը որոշ ժամանակ փակ էր երթևեկության համար, մոտենալ կարող էին միայն բացմանը ներկա գտնվել ցանկացողները։ Արձանը բացելու պատիվը վերապահվեց Դ. Երևանցուն և Հ. Պողոսյանին։


== Պատկերասրահ ==

		
		
		


== Ծանոթագրություններ ==
Հերմոնի վանքի վիմական արձանագրություններ

Ստորև ներկայացված է ՀՀ Վայոց ձորի մարզում, Եղեգիս գետի ձորալանջին գտնվող Հերմոնի վանքի վիմական արձանագրությունները՝


== Արձանագրություններ ==


== Ծանոթագրություններ ==
(4279) Դե Գասպարիս

(4279) Դե Գասպարիս (անգլ.՝ De Gasparis), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 19-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,363992 ա. մ., առավելագույնը մոտենում է 1,8732 ա. մ. հեռավորության վրա և հեռանում 2,8548 ա. մ.։ Արեգակի շուրջ մեկ ամբողջական պտույտ է կատարում 1327,6 երկրային օրվա ընթացքում, իր ուղեծրով շարժվելով միջինում 0,271166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4279) Դե Գասպարիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուր Բրուշ

Բուր Բրուշ (ֆր.՝ Bourg-Bruche), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 449 մարդ, բնակչության խտությունը` 29.89 մարդ/կմ²։ Բնակավայրը զբաղեցնում է 15.02 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 280 աշխատունակ (15-64 տարեկան) բնակիչ, որոնցից ակտիվ էին 206-ը, իսկ ոչ ակտիվները` 74։ Ակտիվության ցուցանիշը կազմում է 73,6 %։ 206 աշխատունակ մարդկանցից աշխատել է 187 անձ (101 տղամարդ և 86 կին)։ Գործազուրկ են եղել 19 անձ (10 տղամարդ և 9 կին)։ 74 անաշխատունակներից 21-ը եղել են աշակերտներ կամ ուսանողներ, 32-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հնաբերդի պատմության և մշակույթի անշարժ հուշարձանների ցանկ (Արարատի մարզ)

Անվան այլ կիրառումների համար տե՛ս՝ Հնաբերդի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արարատի մարզի Հնաբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աստարա (Ադրբեջան)

Աստարա (ադրբ.՝ Astara), քաղաք ներկայիս Ադրբեջանական Հանրապետություն, Աստարայի շրջանի վարչական կենտրոն։ Բնակչությունը՝ ▲16 800 մարդ (2012)։


== Բնակչություն ==


== Հայտնի անձինք ==
Զիյա Բունիյաթով  - գիտնական-արևելագետ, ԽՍՀՄ հերոս։
Իլյա Կավերին  - կրտսեր սերժանտ, ԽՍՀՄ հերոս։
Այդին Մամեդով  - Ադրբեջանական ԽՍՀ-ի ներքին գործերի նախարար (1987 - 1990)։
Միրզա Ջաբիև  - ԽՍՀՄ հերոս։


== Ծանոթագրություններ ==
Մասանետ դե լա Սելվա

Մասանետ դե լա Սելվա (իսպ.՝ Massanet de la Selva, բասկ.՝ Maçanet de la Selva, կատ.՝ Maçanet de la Selva) , քաղաք և մունիցիպալիտետ Իսպանիայում, գտնվում է Խիրոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Սելյվա շրջանի կազմում։ Տարածքը կազմում է 45,21 կմ²։ Բնակչությունը՝ 7020 մարդ (ըստ 2010 թվականի)։


== Պատմություն ==
Քաղաքը հիմնադրվել է 919 թվականին։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բոսնիա և Հերցեգովինան Եվրատեսիլ երգի մրցույթում

Բոսնիա և Հերցեգովինան մասնակցում է Եվրատեսիլ երգի մրցույթին 1993 թվականից. 1961-1991 տարիներին Բոսնիա և Հերցեգովինան մասնակցել է մրցույթին, որպես Հարավսլավիայի մի մաս։ Ներկայումս 2013-ից Բոսինան և Հերցեգովինան չի մասնակցում մրցույթին։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Հղումներ ==
Բոսնիա և Հերցեգովինայի էջը Eurovision.tv կայքում
Հայ-լիխտենշտայնյան հարաբերություններ

Հայաստանի և Լիխտենշտայնի Իշխանապետության միջև դիվանագիտական հարաբերությունները հաստատվել են 2008 թ. մայիսի 7-ին։


== Իրավապայմանագրային դաշտ ==
Արձանագրություն Հայաստանի և Լիխտենշտայնի Իշխանապետության միջև դիվանագիտական հարաբերություններ հաստատելու մասին։


== Առևտրատնտեսական հարաբերություններ ==
Հայաստանի և Լիխտենշտայնի միջև ապրանքաշրջանառության ծավալները (հազար ԱՄՆ դոլար).


== Արտաքին հղումներ ==
Լիխտենշտայն - Երկկողմ հարաբերություններ
Բոլշայա Ամզյա (գյուղ, Կրասնոկամսկի շրջան)

Բոլշայա Ամզյա (ռուս.՝ Большая Амзя, բաշկիրերեն՝ Оло Әмзә), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 163 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյուրյուն

Սյուրյուն, հայաբնակ գյուղ Իրանում, Ղարադաղի Քեյվան գավառակում։ XX դարի սկզբին ուներ 209 հայ բնակիչ (33 տուն)։ Զբաղվում էին այգեգործությամբ, հացահատիկի մշակությամբ, անասնապահությամբ, արհեստներով, առևտրով։ Գյուղում կար եկեղեցի՝ կից դպրոցով։ Բնակիչները 1946 թվականին ներգաղթել են Սովետական Հայաստան։
Վասիլի Պերով

Վասիլի Գրիգորևիչ Պերով (դեկտեմբերի 21 1833 (հունվարի 2 1834), Տոբոլսկ, Արևմտասիբիրական գեներալ-նահանգապետություն, Ռուսական կայսրություն - մայիսի 29 (հունիսի 10), 1882, Կուզմինկի), ռուս նկարիչ, Գեղարվեստական շրջիկ ցուցահանդեսների ընկերության հիմնադիր անդամներից մեկը։


== Կենսագրություն ==
1853-1861 թվականներին սովորել է Մոսկվայի նկարչության, քանդակագործության և ճարտարապետության ուսումնարանում (1871-1882 թվականներին՝ դասատու)։ Գեղարվեստի ակադեմիայի կրթաթոշակառու (1862-1869, մինչև 1864 թվականը՝ Փարիզում)։ Գեղարվեստական շրջիկ ցուցահանդեսների ընկերության հիմնադիր անդամ։ 1860-ական թվականներին սկզբի ժանրային գործերում դեմ է հանդես եկել ճորտատիրությունը («Գյուղական խաչաթափորը զատկին», 1861, «Թեյըմպում Միտիշչիում», 1862)։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==
Օրտոնա

Օրտոնա (իտալերեն՝  Ortona), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 23 500 մարդ։ Խտությունը՝ 311 մարդ/կմ²։ Տարածքը՝ 70 կմ²։ Փոստային ինդեքս 66026։ Հեռախոսային կոդ՝ (+39) 0875։
Բնակավայրի հովանավորը Սուրբ Սան Տոմասոն է։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Թռչնաքար (Շահապոնք)

Անվան այլ կիրառումների համար տե՛ս՝ Թռչնաքար (այլ կիրառումներ)Թռչնաքար, լեռ Շահապոնք գավառամասում, Շահապոնք (այժմ՝ Քյանդ Շահբուզ) գյուղից 1,5 - 2 կմ հարավ։ Սակավ բուսականությամբ լեռ է և ծովի մակարդակից ունի 1757 մ բարձրություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Բորիս Սուպյան

Բորիս Դավթի Սուպյան (հուլիսի 10, 1904(1904-07-10), Վիտեբսկի մարզ, Բելառուս - նոյեմբերի 18, 1967(1967-11-18), Կազան, ՌԽՖՍՀ, ԽՍՀՄ), խորհրդային ռազմական գործիչ, Երկրորդ համաշխարհային պատերազմի մասնակից, տանկային զորքերի գեներալ-մայոր (1945 թվականի սեպտեմբերի 8), ԽՄԿԿ անդամ (1928)։


== Կենսագրություն ==
Բորիս Սուպյանը ծնվել է 1904 թվականի հուլիսի 10-ին, Բոգոլշեսկոյե ավանում  (այժմ՝ Բելառուսի Հանրապետության Վիտեբսկի մարզ)։ 1930-1932 թվականներին ուսանել է Լենինգրադի Գերցենի անվան մանկավարժական ինստիտուտում, ավարտել զրահատանկային և մեքենայացված զորքերի ռազմական ակադեմիային կից դասընթացները (1946 թվական)։ 1932 թվականից ծառայել է Լենինգրադի զինվորական օկրուգում։ 
1939–1940 թվականներին, որպես 11-րդ մեքենայացված բրիգադի գումարտակի հրամանատար, մասնակցել է Խորհրդա-ֆիննական պատերազմին («Ձմեռային պատերազմ»)։ Խորհրդային Միության վրա Ֆաշիստական Գերմանիայի սանձազերծած լայնամասշտաբ հարձակումից հետո որպես 43-րդ տանկային դիվիզիայի շտաբի պետի տեղակալ և օպերատիվ բաժնի պետ, մասնակցել է Բերդիչև, Նովոգրադ-Վոլինսկի, Կորոստեն քաղաքների մոտ պաշտպանական մարտերին, 1942 թվականի գարնանը 10-րդ տանկային բրիգադի հրամանատար նշանակվելուց հետո՝ Ստալինգրադի ճակատամարտին, 1943 թվականի հուլիսից, որպես Տափաստանային 53-րդ բանակի զրահատանկային և մեքենայացված զորամասերի հրամանատար՝ Բելգորոդ-Խարկով հարձակողական մարտերին, հակառակորդի Կորսուն-Շեչենկովսկիի, Ցասսի-Քիշնեի խմբավորումների վերացմանը, Ռումինիայի, Հունգարիայի, Չեխոսլովակիայի գրավմանը, զրահատանկային միավորման հրամանատարի պաշտոնով՝ Կայսերական Ճապոնիայի ջախջախմանը։ 
Պատերազմից հետո եղել է Կազանի անասնաբուժական ինստիտուտի զինվորական ամբիոնի վարիչ։ 1956 թվականին զորացրվել է։


== Պարգևներ ==
Կարմիր դրոշի շքանշան (1941, 27.08.1943, 26.04.1944)
Կուտուզովի  II աստիճանի շքանշան (13.09.1944, 31.08.1945)
Կարմիր աստղի շքանշան (13.02.1942)
«Մարտական ծառայությունների» մեդալ (03.11.1944)
«Ստալինգրադի պաշտպանության» մեդալ (1943)


== Գրականություն ==
Армяне-народ созидатель чужих цивилизаций: 1000 известных армян в мировой истории/С.Ширинян.-Ер.: Авт. изд., 2014, стр.110, ISBN 978-9939-0-1120-2
Տիգրան Հայազն, Գարեգին Ղազարյան։ 1000 հայազգի գեներալներ, ծովակալներ.-Ե.,Հեղինակային հրատարակություն, 2009 թ., էջ 511։ ISBN 978-9939-53-105-2
Арутюнян К.А., Погосян Г.Р. Вклад армянского народа в победу в Великой Отечественной войне. М., 2010.


== Ծանոթագրություններ ==
Տատասկ թևավոր

Տատասկ թևավոր (լատ.՝ Cirsium alatum), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա դեղնականչ մերկ բույս է, որն ունի 20-100 սմ բարձրություն։ Ցողունները ճյուղավորված են, կտրատված-թևավոր։ Տերևները վերևից մանր գորտնուկավոր են։ Զամբյուղներն ունեն երկար կոթեր և սովորաբար գտնվում են նոսր հուրարանաձև-վահանիկանման ծաղկաբույլերում։ Ծածկոցի թերթերը եզրերից թեթևակի ոստայնանման մազոտ են, գագաթին փշով և ունեն 0,5-1 մմ երկարություն։ Պսակը վարդագույն է։


== Տարածվածություն ==
Աճում է Երևանի ֆլորիստիկական շրջանում և Արարատավանի շրջակայքում։ Աճում է նաև Նախակովկասում, Արևելյան Կովկասում և Արևելյան Անդրկովկասում, Եվրոպայում, Արևմտյան Սիբիրում, Միջին Ասիայում, Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից մոտ 800 մ բարձրության վրա, աղակալված ճահիճներում։ Ծաղկում է հուլիս-սեպտեմբեր ամիսներին, պտղաբերում՝ հուլիս-նոյեմբերին։


== Պահպանություն ==
Կրիտիկական վիճակում գտնվող տեսակ է։ Հայտնի է ընդամենը մեկ պոպուլացիա, որի տարածման և բնակության շրջանների մակերեսը 10 կմ²-ից պակաս է։ Աճում է ինտենսիվ յուրացվող տարածքում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
ՀՀ Կառավարության 2008 թվականի որոշումով Արարատի աղակալված ճահիճները ընդգրկվել են բնության հուշարձանների ցանկում։


== Ծանոթագրություններ ==
Աղնտուն

Աղնտուն, դաշտ Թուրքիայում, Երզնկայի գավառում, Քեշիշդաղ լեռան ստորոտում։ Այստեղ մինչև օրս պահպանվել են երկու եկեղեցիների ավերակներ։


== Ծանոթագրություններ ==
Էլիզա Բրիջես

Էլիզա Ռեբեկա Բրիջես (անգլ.՝ Elisa Rebeca Bridges, մայիսի 24, 1973(1973-05-24), Մայամի, Ֆլորիդա, ԱՄՆ - փետրվարի 7, 2002(2002-02-07), Բենեդիկտ կանյոն, Լոս Անջելես, Կալիֆոռնիա, ԱՄՆ), ամերիկացի ֆոտոմոդել։ Playboy ամսագրի «Միսս դեկտեմբեր 1994»։


== Կենսագրություն ==
Էլիզան նկարվել է «Փլեյբոյ» ամսագրի համար 1994 թվականի դեկտեմբերին և 1996 թվականի սեպտեմբերին։
Ֆոտոմոդելի գործունեությանը զուգահեռ նա նկարահանվել է նաև կինոյում։ Որպես դերասանուհի նրա առաջնախաղը կայացել է 1996 թվականին «Վանդակ թռչնակների համար» ֆիլմում։ 2001 թվականին նկարահանվել է «Սկիպներ» ֆիլմում։
28-ամյա Բրիջեսը իր անկողնում մեռած է հայտնաբերվել 2002 թվականի փետրվարի 7-ին։ Ինչպես պարզ է դարձել, նա մահացել է հերոինի մեծ պարբերաչափի օգտագործման արդյունքում։


== Ծանոթագրություններ ==


== Արտաքին հղումներ ==
Էլիզա Բրիջես (անգլ.) Internet Movie Database կայքում
Էլիզա Բրիջեսը «Կինոպոիսկ» կայքում
Էլիզա Բրիջեսը Playboy.com կայքում
Ապեկիո

Ապեկիո (իտալերեն՝ Apecchio), քաղաք Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 2111 մարդ, բնակչության խտությունը՝ 20 մարդ/կմ²։ Տարածքը կազմում է 103 կմ²։ Փոստային ինդեքս՝ 61042։ Հեռախոսային կոդ՝ 00722։


== Արտաքին հղումներ ==
Պաշտոնական կայք (իտալ.)
Մանդրես

Մանդրես (հուն․՝ Μάνδρες, թուրքերեն՝ Ağıllar), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 188 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Նաուրուի դրոշ

Նաուրուի դրոշը (անգլերեն՝ Flag of Nauru) Նաուրուի պետական խորհրդանիշերից է։ Այն իրենից ներկայացնում է մուգ կապույտ ուղղանկյուն պաստառ, որի մեջտեղով անցնում է մի դեղին շերտագիծ։ Շերտագծի անմիջապես ներքևի մասում գտնվում է 12 անկյուն ունեցող աստղը։